

**Алматы және Шығыс Қазақстан облыстары аумақтарында Алакөл мемлекеттiк табиғат қорығын ұйымдастыру туралы**

Қазақстан Республикасы Үкiметiнiң қаулысы 1998 жылғы 21 сәуiрдегi N 355

      Тентек өзенi мен Алакөл көлiнiң атырауындағы табиғат кешенiн, жануарлар мен өсiмдiктер дүниесiн және сирек кездесетiн көнеден қалған шағаланың бiрегей жеке түрiн сақтап қалу мақсатында Қазақстан Республикасының Ауыл шаруашылығы министрлiгi Орман, балық және аң шаруашылығы комитетiнiң және Қазақстан Республикасы Экология және табиғи ресурстар министрлiгiнiң ұсынысын ескере отырып Қазақстан Республикасының Үкiметi қаулы етедi:

      1. Қазақстан Республикасы Ауыл шаруашылығы министрлiгiнiң Орман, балық және аң шаруашылығы комитетiнiң қарамағында, Алматы және Шығыс Қазақстан облыстарының аумағында табиғат қорғау мемлекеттiк мекемесi мәртебесiндегi Алакөл мемлекеттiк табиғат қорығы ұйымдастырылсын.

      2. Алакөл мемлекеттiк табиғат қорығына тұрақты пайдалануға Алматы облысы Алакөл ауданының Шығыс Қазақстан облысы Үржар ауданының ерекше қорғалатын табиғат аумақтарының жерi мен қорынан қосымшаға сәйкес жалпы аумағы 12 520 га жер учаскелерi берiлсiн.

      3. Алматы және Шығыс Қазақстан облыстарының әкiмдерi құрылып отырған Алакөл мемлекеттiк табиғат қорығының режимiн қамтамасыз ету үшiн жер пайдаланушылардан жер учаскелерiн алмастан, қорықтың сырт шекарасының бойымен қорғау аймағын орнатсын, оның аумағында осы қорықтың табиғат кешенiне терiс әсерiн тигiзетiн қызметке тыйым салынсын.

      4. Қазақстан Республикасы Ауыл шаруашылығы министрлiгiнiң Жер ресурстарын басқару жөнiндегi комитетi Алакөл мемлекеттiк табиғат қорығы жерiнiң шекарасын белгiлесiн.

      5. Қазақстан Республикасы Ауыл шаруашылығы министрлiгiнiң Орман, балық және аң шаруашылығы комитетi екi ай мерзiм iшiнде Алакөл мемлекеттiк табиғат қорығы туралы ереженi әзiрлеп, бекiтсiн.

      6. Қазақстан Республикасының Қаржы министрлiгi 1999 жылдан бастап Алакөл мемлекеттiк табиғат қорығын ұстауға Қазақстан Республикасы Ауыл шаруашылығы министрлiгiне бөлiнетiн қаржының шегiнде республикалық бюджеттен қаражат бөлудi көздейтiн болсын.

      7. "Мемлекеттiк жаңа заказниктер ұйымдастыру, қазiргi бар

мемлекеттiк заказниктердiң көлемiн ұлғайту және оларды сақтау туралы"

Қазақ ССР Министрлер Советiнiң 1978 жылғы 5 қыркүйектегi N 348

қаулысына (ҚазССР ҚЖ, 1978 ж., N 18, 67-құжат) мынадай өзгерiс

енгiзiлсiн:

     аталған қаулының қосымшасында:

     "Реликтi шағала"          Семей және        3,3 тұрақты"

     мемлекеттiк заказнигi     Талдықорған

     деген жол алынып тасталсын.

     Қазақстан Республикасының

         Премьер-Министрi

                                        Қазақстан Республикасы

                                        Үкiметiнiң

                                        1998 жылғы 21 сәуiрдегi

                                        N 355 қаулысына қосымша

                Алматы және Шығыс Қазақстан облыстары

               аумақтарында Алакөл мемлекеттiк табиғат

                      қорығын ұйымдастыру туралы

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|   Жер учаскелерi     |        Жер учаскелерiнiң аумағы, га       |

|берiлетiн жерлердiң   |\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|

|      құрамы          |  Барлығы  |        Оның iшiнде            |

|                      |           |\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|

|                      |           |Ауыл шаруа.|  Ондағы  | Басқа  |

|                      |           |шылығы     |\_\_\_\_\_\_\_\_\_\_| жерлер |

|                      |           |алаптары   |  жайылым |        |

|\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_|\_\_\_\_\_\_\_\_\_\_\_|\_\_\_\_\_\_\_\_\_\_|\_\_\_\_\_\_\_\_|

                    Алматы облысының Алакөл ауданы

     Ерекше қорғалатын      1 030        -           -      1 030

     табиғат аумақтары.

     ның жерлерi

     Қор жерi               9 200       496         496     8 704

     Жиыны                 10 230       496         496     9 734

                Шығыс Қазақстан облысының Үржар ауданы

     Ерекше қорғалатын      2 290        -           -      2 290

     табиғат аумақтары.

     ның жерлерi

     Барлығы               12 520       496         496    12 024

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК